pythainlp/thai_wikipedia_clean_20230101 huggingface dataset:
พลเอก ทาดามิจิ คูริบายาชิ ( "Kuribayashi Tadamichi", 7 กรกฎาคม 1891 – 26 มีนาคม 1945) เป็นนายพลในกองทัพจักรวรรดิญี่ปุ่น นักเขียนนอกเวลา กวีไฮกุ นักการทูตและผู้การของเจ้าหน้าที่เสนาธิการแห่งกองทัพบกญี่ปุ่น เขาเป็นที่รู้จักกันเป็นอย่างดีในฐานะผู้บัญชาการทหารญี่ปุ่นโดยรวมในช่วงยุทธการที่อิโวะจิมะ
แม้กระทั่งก่อนการสู้รบ นายพลคุริบายาชิได้ยืนกรานที่จะแบ่งปันความยากลำบากของทหารของเขา เขายังปฏิเสธที่จะอนุญาตให้ทำการบันไซชาร์จ ซึ่งเขามองว่าเป็นการสูญเสียชีวิตทหารของเขาโดยไร้ประโยชน์ แม้ว่านาวิกโยธินสหรัฐฯคาดว่าจะเข้ายึดเกาะอิโวะจิมะได้ภายในห้าวัน คูริบายาชิและทหารของเขาต่างได้ต่อสู้ยืนหยัดได้ถึง 36 วัน หรือ 5 สัปดาห์ ในขณะที่มีความเชื่อกันว่าเขาได้เสียชีวิตในการปฏิบัติหน้าที่ในการโจมตีครั้งสุดท้าย ศพของคูริบายาชิไม่เคยถูกพบหรือยืนยันได้เลยแม้โดยทหารสหรัฐฯ
ประวัติศาสตร์รัฐชัมมูและกัษมีระ
ยูเทรกต์ (เมือง)
เกร์นีกา (ปีกัสโซ)
โกรนิงเงิน (เมือง)
ปาโบล ปีกัสโซ
เดอะคลับ (มวยปล้ำอาชีพ)
The O.C. (professional wrestling)
ยูกิโอ VRAINS
ยูกิโอ VRAINS (; ; ทับศัพท์; ยูกิโอ เวรนส์) เป็นอนิเมะชุดสัญชาติญี่ปุ่นที่แอนิเมชันโดยแกลลอป ได้เริ่มออกอากาศทางทีวีโตเกียวในวันที่ 10 พฤษภาคม พ.ศ. 2560 นับเป็นภาคแยกลำดับที่ 5 ของแฟรนไชส์เกมกลคนอัจฉริยะต่อจากยูกิโอ ARC-V
ในวันที่ 20 กรกฎาคม พ.ศ. 2562 ได้มีการประกาศอนิเมะภาคแยกลำดับต่อไป โดยระบุไว้ว่าจะออกฉายในปี พ.ศ. 2563 แต่ยังไม่ได้ระบุชื่อ
ในสถานที่ที่รู้จักกันในชื่อ เหล่าดูเอลลิสต์ส่วนใหญ่จะอยู่ในไซเบอร์สเปซที่เรียกว่า มันถูกสร้างขึ้นโดยบริษัทที่เป็นผู้นำด้านเน็ตเวิร์กที่ชื่อ ซึ่งในโลกของลิงก์เวรนส์นั้นผู้ใช้สามารถเปลี่ยนอวตารไม่ให้เหมือนกับชีวิตจริง จึงทำให้ดูเอลลิสต์ส่วนใหญ่ใช้นามแฝงเพื่อปกปิดตัวตนที่แท้จริง แต่ทว่ากลุ่มแฮกเกอร์ปริศนาลึกลับที่เรียกว่า ได้คุกคามในโลกแห่งนี้ ทำให้เด็กนักเรียนมัธยมปลายที่เป็นอัจฉริยะในการเจาะระบบที่ชื่อว่าฟูจิกิ ยูซาคุ ได้ต่อสู้กับพวกเขาในนามแฝง ทั้งอัศวินแห่งฮานอยและโซลเทคโนโลยีพยายามไล่ล่าตัว มันเป็นโปรแกรมเอไอที่มีความคิดเป็นของตัวเองและกุมกุญแจสู่โลกดิจิทัลที่มีชื่อว่า ซึ่งอัศวินแห่งฮานอยพยายามที่จะทำลายมัน ในเวลาต่อมายูซาคุได้จับอิกนิสดังกล่าวที่มีชื่อว่า"เอไอ" และได้ดวลกับอัศวินแห่งฮานอยอีกครั้ง ก่อนที่จะดวลเอไอได้ปลดปล่อยดาต้าแมตทีเรียลกลับคืนสู่ลิงก์เวรนส์ทำให้สายลมดิจิทัลที่รู้จักในชื่อกลับคืนมาซึ่งทำให้สามารถ โดยการใช้ในการโต้คลื่นสายลม และได้เปิดเผยจุดประสงค์ที่ยูซาคุพยายามไล่ล่ากลุ่มอัศวินแห่งฮานอยนั้นก็เพื่อต้องการจะรู้ความความจริงเกี่ยวกับเหตุการณ์ที่เกิดขึ่นเมื่อหลายปีก่อน
ได้มีการประกาศอนิเมะเรื่องนี้ครั้งแรกในวันที่ 16 ธันวาคม พ.ศ. 2559 และได้เริ่มออกอากาศทางทีวีโตเกียวเมื่อวันที่ 10 พฤษภาคม พ.ศ. 2560 ซึ่งกำกับโดยมาซาฮิโระ โฮโซดะ พร้อมเขียนบทโดยชิน โยชิดะ และออกแบบตัวละครโดยเคนอิจิ ฮาระ
"ยูกิโอ VRAINS" ได้เปิดตัวรูปแบบกฎการเล่นและวิธีการลงการ์ดแบบใหม่ใน "ยูกิโอ เทรดดิงการ์ดเกม" เริ่มต้นด้วยสำรับการ์ด "สตาร์ตเตอร์เด็ค: ลิงก์สไตรก์" และ "มอนสเตอร์โซน" ถูกเปลี่ยนชื่อเป็น ในกฎกติกาแบบใหม่นั้นผู้เล่นสามารถอัญเชิญมอนสเตอร์จาก "เอกซ์ตราเด็ค" ได้เพียงตัวเดียวเท่านั้น หลังจากที่อัญเชิญมอนสเตอร์จากเอกซ์ตราเด็คการ์ดจะถูกวางอยู่ในสองโซนใหม่ที่อยู่ตรงกลางฟิลด์ โซนนี้ถูกเรียกว่า และเปิดตัวมอนสเตอร์การ์ดแบบใหม่ที่เรียกว่า จะมีกรอบการ์ดเป็นสีน้ำเงินเข้มการ์ดเหล่านี้จะอยู่ในเอกซ์ตราเด็คซึ่งจะไม่สามารถอยู่บนมือหรือเด็คหลักเช่นเดียวกับการ์ดมอนสเตอร์เอกซ์ตราเด็คอื่น ๆ ลิงก์มอนสเตอร์จะไม่มี "เลเวล" หรือ "แรงก์" แต่จะมี มันจะเป็นตัวระบุจำนวนลูกศรที่อยู่บนการ์ดและจะกำหนดจำนวนมอนสเตอร์ที่จะใช้เป็นวัตถุดิบในการอัญเชิญ ลิงก์เรตติงของลิงก์มอนสเตอร์นั้นยังสามารถใช้เป็นวัตถุดิบในการอัญเชิญลิงก์มอนสเตอร์ขึ้นอยู่กับเรตติงของการ์ด ลิงก์มอนสเตอร์จะมี มันจะเป็นลูกศรที่ชี้อยู่บนการ์ดที่จะมีจำนวนเท่ากับลิงก์เรตติงและจะชี้ในแนวตั้ง, แนวนอน, และแนวทแยงมุม ลิงก์มาร์คเกอร์เหล่านี้จะชี้ไปยังเมนมอนสเตอร์โซนซึ่งทำให้สามารถอัญเชิญมอนสเตอร์จากเอกซ์ตราเด็คเช่น ฟิวชัน, ซิงโคร, และเอกซ์ซีสลงไปยังเมนมอนสเตอร์โซนที่ลูกศรชี้ได้ ลิงก์มอนสเตอร์ยังมีความสามารถอีกสามอย่าง อย่างแรกหากลูกศรของลิงก์มอนสเตอร์ชี้ไปยังการ์ดมอนสเตอร์จะถือว่า ซึ่งกันและกัน, อย่างที่สองหากลูกศรของลิงก์มอนสเตอร์ชี้ไปยังลิงก์มอนสเตอร์ด้วยกันจะถือว่า ซึ่งกันและกัน, อย่างที่สามหากลูกศรของลิงก์มอนสเตอร์ชี้ไปยังลิงก์มอนสเตอร์ที่อยู่ในทั้งสองเอกซ์ตรามอนสเตอร์โซนจะถือว่า ซึ่งกันและกัน และสองเพนดูลัมโซนถูกย้ายไปปลายสุดของโซนกับดักและเวทมนตร์
วอลเลย์บอลหญิงในโอลิมปิกฤดูร้อน 2020 รอบคัดเลือก โซนเอเชีย
การแข่งขันวอลเลย์บอลหญิงในโอลิมปิกรอบคัดเลือกโซนเอเชีย 2020 เป็นการแข่งขันวอลเลย์บอลในทวีปเอเชียเพื่อคัดเลือกทีมวอลเลย์บอลหญิงเข้าแข่งขันโอลิมปิกฤดูร้อน 2020 ซึ่งอยู่ภายใต้การดูแลของสหพันธ์วอลเลย์บอลระหว่างประเทศ และสมาพันธ์วอลเลย์บอลเอเชีย โดยจะมีเพียงหนึ่งทีมที่ผ่านการคัดเลือกเข้าแข่งขันรอบสุดท้ายในการแข่งขันกีฬาโอลิมปิกฤดูร้อน 2020 จะมีกำหนดจัดขึ้นที่จังหวัดนครราชสีมา ประเทศไทย ระหว่างวันที่ 7–12 มกราคม ค.ศ. 2020
การจับสลากแบ่งกลุ่มอาศัยอันดับจากวอลเลย์บอลหญิงชิงแชมป์เอเชีย 2019 โดยเจ้าภาพและอีก 3 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 3 ทีมที่เหลือได้ทำการจับฉลากในวันที่ 28 ตุลาคม ค.ศ. 2019 ณ กรุงเทพมหานคร ประเทศไทย โดยตัวเลขในวงเล็บเป็นลำดับจากการแข่งขันวอลเลย์บอลหญิงชิงแชมป์เอเชีย 2019
สำหรับรายการถ่ายทอดสดวอลเลย์บอลหญิงในโอลิมปิกฤดูร้อน 2020 รอบคัดเลือกโซนเอเชียในประเทศไทย มีดังนี้
ฝ่ายชาตินิยม (สงครามกลางเมืองสเปน)
ฝ่ายนิยมสาธารณรัฐ (สงครามกลางเมืองสเปน)
คอนดอร์ลีจัน
คอร์โป ทรุพเพอ โวโลนทาเรีย
เห็ดนางรม
เห็ดนางรม เป็นเห็ดกินได้ทั่วไป ได้รับการเพาะปลูกครั้งแรกในประเทศเยอรมนีเพื่อเป็นมาตรการในการยังชีพช่วงสงครามโลกครั้งที่ 1 และในปัจจุบันได้การเพาะปลูกในเชิงพาณิชย์ทั่วโลกเพื่อเป็นอาหาร มันเกี่ยวข้องกับเห็ดนางรมหลวงที่ปลูกในทำนองเดียวกัน เห็ดนางรมยังสามารถใช้ในอุตสาหกรรมเพื่อกำจัดของเสีย(mycoremediation)
เห็ดนางรมเป็นหนึ่งในเห็ดที่นิยมขึ้นในป่ามากกว่าแม้ว่ามันจะสามารถนำไปปลูกบนฟางและสิ่งอื่น ๆ ได้ มันมีกลิ่นขมอมหวานของเบนซาลดีไฮด์ (ซึ่งเป็นลักษณะของอัลมอนด์ขม)
เจ้าชายจินอัน
เจ้าชายจินอัน (, 1897-15 มกราคม 1937) เป็นเจ้าชายแห่งเกาหลีและเป็นพระราชโอรสองค์โตของ พระเจ้าแทโจ แห่ง ราชวงศ์โชซ็อน และ พระนางชินอึย
พระองค์เป็นราชเลขาของกษัตริย์องค์สุดท้ายแห่ง ราชวงศ์โครยอ ใน ค.ศ. 1388 พระบิดาของพระองค์ พระเจ้าแทโจ ล้มล้างราชวงศ์โครยอ หลังจากได้เห็นเหตุการณ์นี้พระองค์ไปที่ภูเขาโบเกในชอลวอนเพื่อเกษียณ ต่อมาพระองค์เสด็จไปที่ ฮัมฮึง ซึ่งอยู่ในเกาหลีเหนือในปัจจุบัน ที่นั่นพระองค์สิ้นพระชนม์เมื่อพระชนมายุ 40
ใน พ.ศ. 1935 เมื่อพระเจ้าแทโจพระราชทานพระนามาภิไธยให้กับพระราชโอรสองค์โตของพระองค์กลายเป็นที่รู้จักในพระนาม เจ้าชายจินอัน
ในพงศาวดารของราชวงศ์โชซ็อนอธิบายถึงเจ้าชายจินอันว่าพระองค์โปรดปรานน้ำจัณฑ์ (สุรา) และระบุว่าพระองค์เสวยจำนวนมากจนกระทั่งพระองค์สิ้นพระชนม์
อย่างไรก็ตามตามที่อนุสรณ์หินของ เจ้าชายจินอัน ซึ่งสร้างขึ้นใน พ.ศ. 2332 ระบุว่า
กชกร วรอาคม
กชกร วรอาคม (เกิดปี พ.ศ. 2524) เป็นภูมิสถาปนิกชาวไทย นักเขียน และอาจารย์พิเศษคณะสถาปัตยกรรมศาสตร์ จุฬาลงกรณ์มหาวิทยาลัย มหาวิทยาลัยธรรมศาสตร์และบัณฑิตวิทยาลัยการออกแบบ มหาวิทยาลัยฮาร์วาร์ด เป็นผู้ก่อตั้งสำนักงานออกแบบบริษัท Landprocess เป็นที่รู้จักจากการออกแบบงานภูมิทัศน์และโครงการปรับปรุงภูมิทัศน์สวนสาธารณะหลายแห่ง อาทิเช่น อุทยาน 100 ปี จุฬาลงกรณ์มหาวิทยาลัย สวนเกษตรลอยฟ้าใจกลางสยามสแควร์ Siam Green Sky อุทยานการเรียนรู้ป๋วย 100 ปี มหาวิทยาลัยธรรมศาสตร์ ศูนย์รังสิต
กชกร วรอาคม ติดอันดับดาวรุ่งแห่งปี 100 คน ประจำปี พ.ศ. 2562 ในสาขานักนวัตกรรม ซึ่งจัดอันดับโดยนิตยสาร "ไทม์"
กชกรศึกษาที่โรงเรียนเตรียมอุดมศึกษา จากนั้นศึกษาที่ภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย ขณะศึกษาอยู่ชั้นปีที่ 4 ได้ไปฝึกงานที่อเมริกาและทำงานอยู่พักหนึ่ง และกลับมาศึกษาต่อจนจบด้วยเกียรตินิยมอันดับ 1 เหรียญทอง และได้ทุนไปศึกษาต่อที่บัณฑิตวิทยาลัยการออกแบบ มหาวิทยาลัยฮาร์วาร์ด (GSD) ในด้านภูมิสถาปัตยกรรม จากการศึกษาที่นี่ทำให้ค้นพบว่าถนัดการออกแบบพื้นที่สาธารณะ กลับมาเป็นภูมิสถาปนิก ตั้งบริษัท Landprocess ได้ออกแบบโครงการในลักษณะเชิงผสมผสาน Greenovative Design อย่างงาน Siam Green Sky, โครงการบูรณะพัฒนาอาคารพาณิชย์บริเวณหมอน 47 การออกแบบภูมิสถาปัตยกรรมของสยามสแควร์วัน ที่ได้นำแนวคิดพื้นที่สีเขียวมาบริหารจัดการในส่วนต่าง ๆ ภายในและภายนอกอาคาร เธอยังออกแบบสระว่ายน้ำสำหรับผู้พิการทางสายตา มูลนิธิช่วยคนตาบอดแห่งประเทศไทยในพระบรมราชินูปถัมภ์ สระแห่งนี้ใช้เป็นสระสำหรับให้นักกีฬาพาราลิมปิกและผู้พิการทางสายตาได้มีโอกาสมาฝึกซ้อมและออกกำลังกาย
ต่อมาออกแบบอุทยาน 100 ปี จุฬาลงกรณ์มหาวิทยาลัย สวนสาธารณะเนื้อที่ 28 ไร่ ออกแบบให้เป็นพื้นที่หน่วงน้ำของเมือง ซึ่งได้รับคัดเลือกโดยสมาคมสถาปนิกสยาม ในพระบรมราชูปถัมภ์ให้เป็นผลงานออกแบบสถาปัตยกรรมดีเด่น (ASA AD Award) ในปี พ.ศ. 2561 ถือเป็นครั้งแรกที่รางวัลด้านสถาปัตยกรรมให้รางวัลกับสวนสาธารณะ ผลงานต่อมาออกแบบอุทยานการเรียนรู้ป๋วย 100 ปี มหาวิทยาลัยธรรมศาสตร์ ศูนย์รังสิต ออกแบบเพื่อให้เป็นห้องเรียนกลางแจ้ง เพื่อศึกษาเรียนรู้เรื่องประชาธิปไตย และเป็นพื้นที่ชุ่มน้ำเช่นเดียวกับที่อุทยาน 100 ปี จุฬาลงกรณ์มหาวิทยาลัย ออกแบบเชื่อมโยงการระบายน้ำกับผังแม่บทของมหาวิทยาลัย เพื่อเป็นส่วนหนึ่งกับตัวมหาวิทยาลัยและเมือง อุทยานการเรียนรู้ป๋วย 100 ปี เป็นแปลงเกษตรในเมืองบนหลังคาเขียวที่ใหญ่ที่สุดในเอเชีย และสวนสาธารณะลอยฟ้าที่ใหญ่ที่สุดในทวีปเอเชีย และใหญ่เป็นอันดับสองของโลกรองจากที่สหรัฐ
กชกรก่อตั้งกลุ่มศิลป์บำบัด ARTFIELD ใช้ศิลปะและดนตรีช่วยบำบัดผู้ป่วยโรคมะเร็ง ก่อนหน้านั้นตอนศึกษาอยู่ที่มหาวิทยาลัยฮาวาร์ด เคยร่วมกับเพื่อน ๆ ต่างชาติ ตั้งองค์กรไม่แสวงหากำไร ชื่อ KOUNKUEY (คุ้นเคย) เพื่อทำงานพัฒนาชุมชน โดยนำความรู้หลายด้านมาผสมผสาน ทำงานในหลายพื้นที่ องค์กรทำงานเพื่อสังคม เช่น ออกแบบห้องน้ำให้กับชุมชนสลัมในเคนยา ต่อมาปี 2560 เธอก่อตั้งองค์กรประกอบการทางสังคม (SE) ปฏิบัติการเมืองพรุน (Porous City Network) ที่มุ่งรับมือปัญหาน้ำและการเปลี่ยนแปลงสภาพภูมิอากาศ
กชกรยังได้รณรงค์การเพิ่มพื้นที่สีเขียวในเมืองและเป็นส่วนหนึ่งของการประชุมว่าด้วยเทคโนโลยี การบันเทิง และการออกแบบ (TED) เป็นคนไทยคนแรกที่ได้เป็นสมาชิก TED Fellows หนึ่งในโครงการของ TED ที่ให้การสนับสนุนผู้ที่เป็นกำลังสำคัญที่ขับเคลื่อนความเปลี่ยนแปลงให้เกิดขึ้นบนโลกใบนี้ กชกรเป็นผู้พูด (speaker) ใน 2018 TED WOMAN (จัดขึ้นที่สหรัฐ) ขึ้นเวทีของ NAP (National Adaptation Plan) UN Climate Change ขององค์การสหประชาชาติที่เกาหลีใต้
ปี 2562 ขึ้นพูดเปิดบนเวที Movin’On ที่ประเทศแคนาดา งานประชุมสุดยอดว่าด้วยการสัญจรที่ยั่งยืน หรือ Sustainable Mobility ที่ใหญ่ที่สุดในโลก กชกรติด 1 ใน 15 Women Leading the Fight Against Climate Change ของนิตยสาร "ไทม์" และติดอันดับหนึ่งใน 100 ดาวรุ่งแห่งปีของ "ไทม์" ประจำปี 2019 ในสาขานักนวัตกรรม
ประวัติศาสตร์กองทัพไทยก่อน พ.ศ. 2395
โดนนี ฟัน เดอ เบก
โดนนี ฟัน เดอะ​เบค (; เกิด 18 เมษายน ค.ศ. 1997) เป็นนักฟุตบอลอาชีพชาวดัตช์ ปัจจุบันเล่นในตำแหน่งกองกลางให้แก่แมนเชสเตอร์ยูไนเต็ดในพรีเมียร์ลีก และทีมชาติเนเธอร์แลนด์
ฟัน เดอ เบก เริ่มต้นอาชีพของเขาในฐานะผู้เล่นทีมเยาวชนของสโมสรท้องถิ่นเฟนสเคอโบยส์ ซึ่งบิดาของเขา อันเดร เคยเล่นให้ ในเดือนสิงหาคม ค.ศ. 2014 เขาย้ายไปทีมเยาวชนของอายักซ์โดยเซ็นสัญญาสามปี และลงชื่อเข้าทีมดี เขาพัฒนาขึ้นในระบบเยาวชนและได้ลงเล่นในเกมซูเปอร์คัพเอวันที่เอาชนะทีมเอวันของไฟเยอโนร์ด วันที่ 27 มกราคม ค.ศ. 2015 เขาขยายสัญญากับสโมสร โดยจะมีผลจนถึงกลางปี 2018
ฟัน เดอ เบก ลงเล่นนัดแรกให้กับโยงอายักซ์ (ทีมสำรองของอายักษ์) ในเอร์สเตอดีวีซี นัดที่พบกับสปาร์ตาโรตเตอร์ดัมเมื่อเดือนมกราคม ค.ศ. 2015 สองเดือนมา ผู้จัดการทีม ฟรังก์ เดอ บูร์ เรียกเขาติดทีมชุดใหญ่ในเกมลีกนัดที่พบกับอาโดเด็นฮาคในฐานะตัวแทนผู้เล่นที่บาดเจ็บ อย่างไรก็ตาม เขาเป็นเพียงตัวสำรองที่ไม่ได้ลงเล่นในนัดนั้น เมื่อจบฤดูกาล 2014–15 เขาได้รับรางวัลผู้เล่นพรสวรรค์แห่งอนาคตของอายักซ์
ในเดือนพฤศจิกายน ค.ศ. 2015 ฟัน เดอ เบก ถูกเรียกติดทีมชุดใหญ่ในการแข่งขันยูฟ่ายูโรปาลีกนัดที่พบกับเซลติกจากสกอตแลนด์ เขาลงเล่นนัดแรกในเกมระดับทวีปยุโรปในนัดนั้น ซึ่งอายักซ์เอาชนะไปได้ 2–1 เขาพูดถึงการลงเล่นนัดแรกนี้ว่า "สวยงาม" และกล่าวเพิ่มว่า "ผมดวลตัวต่อตัวได้ดี มันเป็นเรื่องยากเพราะเกมพลิกกลับไปกลับมาอย่างต่อเนื่อง แต่ผมคิดว่าผมทำมันได้ดีแล้ว" สามวันถัดมา ฟัน เดอ เบก ลงเล่นนัดแรกให้กับทีมชุดใหญ่ในลีก ในนัดที่ชนะเป็กซโวลเลอ 2–0 เดือนถัดมา เขาทำประตูแรกในนามอายักซ์ ในนัดที่เสมอกับโมลเดจากนอร์เวย์ 1–1 จังหวะที่เขาทำประตู ศีรษะของเขากระแทกกับโยนา โตยวิโย ผู้เล่นฝั่งตรงข้าม จนทำให้คิ้วซ้ายของฟัน เดอ เบก แตก เขากล่าวในภายหลังว่า จะไม่มีวันลืมเหตุการณ์นี้อย่างแน่นอน อย่างไรก็ตาม ประตูนี้ทำให้เขาได้รับรางวัลประตูยอดเยี่ยมแห่งเดือนของสโมสร
"ฟุตบัลอินเตอร์นาโชนัล" รายงานในเดือนมกราคม ค.ศ. 2016 ว่า ฟัน เดอ เบก ทำให้เดอ บูร์ รู้สึกประทับใจในการเล่นของเขา ฟัน เดอ เบก กล่าวว่า เขาจะเล่นให้กับทีมชุดใหญ่ไปเรื่อย ๆ "จนกว่าเขาจะแจ้งให้ทราบ" หลังจากการย้ายออกของโจน ไฮติงคา และยายา ซาโนโก เขาจึงได้เลื่อนขึ้นสู่ทีมชุดใหญ่อย่างเป็นทางการเมื่อวันที่ 16 กุมภาพันธ์ ในเดือนมีนาคม มีสื่อรายงานว่าไบเอิร์นมิวนิกสนใจในตัวเขา และในช่วงก่อนจบฤดูกาล 2015–16 เขามีตำแหน่งในทีมชุดแรก และยังได้เล่นให้กับทีมรุ่นอายุไม่เกิน 19 ปีในยูฟ่ายูธลีก หนังสือพิมพ์สเปน "มุนโดเดปอร์ติโบ" รายงานว่า บาร์เซโลนาก็สนใจในตัวเขาด้วยเช่นกัน
จากการลงเล่นของฟัน เดอ เบก ในช่วงก่อนเปิดฤดูกาล 2017–18 หนังสือพิมพ์ดัตช์ "อัลเคอเมนดัคบลัด" เขียนว่าเขาได้เต็มเติมส่วนที่ขาดหายไปนับตั้งแต่ที่เดวี กลาสเซิน ย้ายไปเอฟเวอร์ตัน ในเดือนตุลาคม ทอตนัมฮอตสเปอร์จากอังกฤษได้ติดตามผลงานของเขาในเนเธอร์แลนด์ เขาทำประตูทั้งสองเลกในแชมเปียนส์ลีกรอบคัดเลือกที่พบกับนิสจากฝรั่งเศส ในเลกแรก เขาทำประตูตีเสมอ 1–1 ในนาทีที่ 36 จากความผิดพลาดของยออาน การ์ดีนาล ผู้รักษาประตูฝั่งตรงข้าม ในเลกที่สองที่เสมอกัน 2–2 เขาทำประตูในครึ่งแรก วันที่ 18 พฤศจิกายน ฟัน เดอ เบก ทำแฮตทริกช่วยให้เอาชนะเบรดา 8–0 กัปตันอายักซ์ ฌอแอล แฟ็ลต์มัน กล่าวชื่นชมถึงแฮตทริกนี้ว่า "ยอดเยี่ยมมาก" ฟัน เดอ เบก ลงเล่นในลีก 34 นัด ทำ 11 ประตูและ 6 แอสซิสต์ ในเดือนกรกฎาคม ค.ศ. 2018 เขาปฏิเสธข้อเสนอจากโรมาในอิตาลี โดยให้เหตุผลว่า "อายักซ์เป็นที่ที่ดีในการพัฒนาของเขา"
ฟัน เดอ เบก มีบทบาทสำคัญในฐานะกองกลางตัวรุกให้กับอายักซ์ในฤดูกาล 2018−19 โดยลงเล่นเป็นตัวจริงทุกนัดจากทุกรายการ ช่วยให้ทีมชนะเลิศลีกครั้งแรกในรอบห้าปี และเข้ารอบรองชนะเลิศยูฟ่าแชมเปียนส์ลีก ฤดูกาล 2018–19 ได้อย่างน่าอัศจรรย์ ฟัน เดอ เบก ทำประตูใส่ยูเวนตุสเมื่อวันที่ 16 เมษายน ในเลกที่สองของรอบก่อนรองชนะเลิศ ช่วยให้ทีมของเขาโค่นล้มผู้ชนะลีกอิตาลีด้วยประตูรวม 3–2 วันที่ 7 พฤษภาคม เขาทำประตูใส่ทอตนัมฮอตสเปอร์ในเลกแรกของรอบรองชนะเลิศ ซึ่งจบลงด้วยชัยชนะของอาซักซ์ในเกมเยือน 1−0 อย่างไรก็ตาม อายักซ์ไม่สามารถผ่านเข้าสู่นัดชิงชนะเลิศได้ เนื่องจากแพ้ด้วยกฎประตูทีมเยือนหลังจากที่แพ้ในบ้าน 2−3 ต่อมาในการแข่งขันแชมเปียนส์ลีกฤดูกาล 2019–20 ฟัน เดอ เบก ทำประตูใส่บาเลนเซียในนัดเยือนที่ชนะ 3–0 และทำประตูใส่เชลซีในนัดเยือนที่เสมอ 4–4 อย่างไรก็ตาม อายักษ์แพ้ในบ้านต่อบาเลนเซีย 1–0 ทำให้ต้องตกรอบแบ่งกลุ่มไป
วันที่ 30 สิงหาคม ค.ศ. 2020 อายักซ์บรรลุข้อตกลงกับแมนเชสเตอร์ยูไนเต็ดจากอังกฤษในการย้ายตัวของฟัน เดอ เบก การย้ายตัวสำเร็จในวันที่ 2 กันยายน ค.ศ. 2020 เมื่อฟัน เดอ เบก เซ็นสัญญาห้าปีด้วยค่าตัว 35 ล้านปอนด์พร้อมส่วนเสริมอีก 5 ล้านปอนด์ ฟัน เดอ เบก เลือกสวมเสื้อหมายเลข 34 เพื่อเป็นกำลังใจแก่อดีตเพื่อนร่วมทีมอายักซ์ อับเดอลัก นูรี ที่ล้มหมดสติในนัดกระชับมิตรเมื่อ ค.ศ. 2017 และอยู่ในอาการโคมาฟัน เดอ เบก ลงเล่นนัดแรกให้กับยูไนเต็ดในนัดที่กระชับมิตรที่พบกับแอสตันวิลลาเมื่อวันที่ 12 กันยายน ก่อนที่จะลงเล่นนัดแรกในระดับการแข่งขันในฐานะตัวสำรอง ในนัดที่เปิดสนามพรีเมียร์ลีกของสโมสรที่เปิดบ้านพบกับคริสตัลพาเลซในวันที่ 19 กันยายน เขาทำเพียงประตูเดียวของยูไนเต็ด สุดท้ายทีมแพ้ไป 3–1
วันที่ 11 กันยายน ค.ศ. 2013 ฟัน เดอ เบก ลงเล่นนัดแรกให้กับทีมชาติเนเธอร์แลนด์รุ่นอายุไม่เกิน 17 ปี ในนัดที่พบกับเยอรมนี
วันที่ 14 พฤศจิกายน ค.ศ. 2017 ฟัน เดอ เบก ลงเล่นให้กับทีมชาติชุดใหญ่ครั้งแรกในนัดกระชับมิตรที่พบกับโรมาเนีย เขาลงเล่นเป็นตัวสำรองทั้งสองนัดในยูฟ่าเนชันส์ลีก 2019 รอบสุดท้าย ซึ่งเนเธอร์แลนด์เอาชนะอังกฤษ 3−1 และพ่ายแพ้ต่อโปรตุเกสในนัดชิงชนะเลิศ 1−0 เขาทำประตูแรกในนามทีมชาติเมื่อวันที่ 14 ตุลาคม ค.ศ. 2020 ในนัดที่ออกไปเยือนและเสมออิตาลี 1–1 ในยูฟ่าเนชันส์ลีก
ที่อายักซ์ ฟัน เดอ เบก เล่นในตำแหน่งกองกลางตัวกลาง หนังสือพิมพ์สเปน "มุนโดเดปอร์ติโบ" เขียนว่าเขาเล่นในบทบาทรุกมากกว่าผู้เล่นในตำแหน่งเดียวกันของทีมอื่น อดีตผู้จัดการทีม ฟรังก์ เดอ บูร์ กล่าวว่า ฟัน เดอ เบก เล่นได้ดีที่สุดในตำแหน่งผู้เล่นหมายเลข 6 (ตำแหน่งกองกลางตัวกลาง) "โกล.คอม" บรรยายฟัน เดอ เบก ว่าเป็นผู้เล่นที่มี "การควบคุมและสายตาอันยอดเยี่ยมในการจ่ายบอลเพื่อโจมตีและดูอันตรายเมื่อเขาวิ่งเข้ากรอบเขตโทษ" ขณะเล่นให้กับทีมเยาวชนของอายักซ์ เขาถูกเปรียบเทียบกับเดวี กลาสเซิน อย่างไรก็ตาม ฟัน เดอ เบก ปฏิเสธการเปรียบเทียบนี้เนื่องจากทั้งคู่มีรูปแบบการเล่นที่แตกต่างกัน และกล่าวว่า เขาเป็นผู้เล่นที่ต้องการครองบอลไว้กับเท้า กัปตันอายักซ์ ฌอแอล แฟ็ลต์มัน กล่าวถึง ฟัน เดอ เบก ว่าเป็นผู้เล่นที่ "ทำงานหนักและสามารถเล่นระหว่างแนว (between the lines) ได้"
จีบรีล ซีดีเบ (นักฟุตบอลเกิด พ.ศ. 2535)
จีบรีล ซีดีเบ (; เกิด 29 กรกฎาคม ค.ศ. 1992) เป็นนักฟุตบอลชาวฝรั่งเศส ปัจจุบันเล่นในตำแหน่งแบ็กขวาให้กับอาแอ็ส มอนาโก และทีมชาติฝรั่งเศส
การออกแบบเพื่อทุกคน
การออกแบบเพื่อทุกคน (Universal Design) หมายถึง การออกแบบผลิตภัณฑ์ และสภาพแวดล้อม ที่ปราศจากการออกแบบหรือดัดแปลงเป็นพิเศษ เป็นการออกแบบที่ทุกคนสามารถใช้ประโยชน์ได้อย่างกว้าง ขวางเท่าที่เป็นไปได้มากที่สุด โดยไม่มีข้อจำกัดทางด้านอายุและสภาพร่างกาย ทั้งนี้แนวคิดดังกล่าว ถูกผลักดันจากกลุ่มผู้สูงอายุ และคนพิการ ซึ่งเป็นกลุ่มเป้าหมายหลักของการออกแบบเพื่อทุกคน การทำความเข้าใจเรื่องผู้สูงอายุและคนพิการ จึงเป็นเรื่องสำคัญ
พัฒนาการการออกแบบเพื่อทุกคนนี้ เริ่มต้นขึ้นในปี ค.ศ. 1950 ซึ่งเป็นแนวคิดการออกแบบใหม่สำหรับคนพิการในยุโรป ญี่ปุ่น และสหรัฐอเมริกา จากแนวคิดเรื่องการออกแบบที่ปราศจากสิ่งกีดขวาง (Barrier-free design) มีการพัฒนาขึ้นเพื่อขจัดอุปสรรคในการสร้างสภาพแวดล้อมสำหรับคนที่มีความพิการทางร่างกาย ตามแนวทางของเครือข่ายทางสังคมในการดูแลคนพิการ โดยพัฒนาจากการดูแลแบบสถาบัน (Institutional care) เช่น โรงพยาบาล สถานสงเคราะห์ เป็นต้น ไปสู่การดูแลแบบชุมชน (Community care) การออกแบบนี้จะแยกการออกแบบพิเศษเป็นการเฉพาะ โดยเฉพาะกับผู้มีข้อจำกัดทางร่างกายที่รุนแรง
ในปี ค.ศ. 1970 บางส่วนของยุโรปและสหรัฐอเมริกา เริ่มเปลี่ยนแนวคิดจากการออกแบบเฉพาะ เจาะจง (Exclusive design) มาเป็นแนวคิดการออกแบบที่ครอบคลุม (Inclusive design) เป็นการทำให้ง่ายขึ้น และเริ่มใช้คำว่าการออกแบบที่สามารถเข้าถึงได้ (Accessible design) ในประเทศสหรัฐอเมริกา การเคลื่อนไหวสิทธิของคนพิการเป็นรูปเป็นร่างในช่วงกลางยุคปี 70 บนวิสัยทัศน์ของสิทธิมนุษยชน โดยพระราชบัญญัติสำหรับชนกลุ่มน้อย ปี ค.ศ. 1964 ที่มีเป้าหมายเพื่อความเท่าเทียมกันของโอกาสและการดูแล เป็นครั้งแรกที่การออกแบบนี้ได้รับการยอมรับเป็นเงื่อนไขเพื่อให้บรรลุถึงสิทธิมนุษยชน พัฒนาการของการออกแบบเพื่อทุกคนในแต่ละประเทศจึงมีรายละเอียดที่แตกต่างกันบ้างตามสภาพสังคม เศรษฐกิจ และการผลักดันของกลุ่มคนพิการและผู้สูงอายุ
ในช่วงต้นของการออกแบบสถาปัตยกรรมที่ปราศจากสิ่งกีดขวาง ซึ่งได้รับการยอมรับทั้งทางกฎหมาย ทางเศรษฐกิจและสังคม เป็นแนวคิดที่ต้องการความร่วมมือกันของคนทั่วไปและคนพิการ แต่กลายเป็นว่ามีการออกแบบแยกส่วนที่สามารถเข้าถึงได้เป็น “พิเศษ” ทำให้มีราคาแพงขึ้นและมักจะดูไม่สวยงาม การเปลี่ยนแปลงสภาพแวดล้อมที่จำเป็นเพื่อรองรับคนพิการนี้ คนทั่วไปก็ได้รับประโยชน์เช่นกัน จนกระทั่งการออกแบบดังกล่าวเป็นที่รับรู้และยอมรับกันโดยทั่วไป จนทำให้ค่าก่อสร้างสิ่งอำนวยความสะดวกเหล่านั้นถูกลง ไม่ต้องติดป้ายเป็นการเฉพาะ มีความสวยงามและเป็นที่ยอมรับในตลาด ถือเป็นการเคลื่อนไหวและเป็นรากฐานสำคัญสำหรับการออกแบบเพื่อทุกคนในเวลาต่อมา
ในปี ค.ศ. 1987 กลุ่มของนักออกแบบชาวไอริชประสบความสำเร็จในการเรียกร้องต่อที่ประชุมการออกแบบโลก (The World Design Congress) จนได้รับมติให้นักออกแบบทุกควรคำนึงถึงปัจจัยความพิการและความชราในผลงานการออกแบบของพวกเขา
ในสหรัฐอเมริกา โรเนล แอล เมซ (Ronald L. Mace: 1941 – 1998) ผู้ก่อตั้งศูนย์การออกแบบสากลในมหาวิทยาลัยนอร์ทแคโรไลนาสเตต (North Carolina State University) สถาปนิกที่เป็นโรคโปลิโอตั้งแต่เด็ก ผู้ซึ่งใช้รถเก้าอี้ล้อเลื่อนและเครื่องช่วยหายใจ เริ่มใช้คำว่า “การออกแบบเพื่อทุกคน” (Universal Design) และหาวิธีการที่จะกำหนดให้ “การออกแบบเพื่อทุกคน” สัมพันธ์กับ “การออกแบบที่สามารถเข้าถึงได้” เขากล่าวว่าการออกแบบเพื่อทุกคนไม่ได้เป็นศาสตร์ใหม่ ไม่ได้เป็นสไตล์ใหม่ หรือไม่ซ้ำกับแนวทางใดแนวทางหนึ่ง มันเป็นการรับรู้ของความต้องการและวิธีการที่จะใช้สามัญสำนึกในการออกแบบ ทุกอย่างที่เราออกแบบและผลิตใช้งานสามารถใช้งานได้กับทุกคน มีขอบเขตการใช้งานที่กว้างขวางที่สุดเท่าที่เป็นไปได้ และศูนย์การออกแบบเพื่อทุกคนมหาวิทยาลัยนอร์ทคาโรไลนาสเตต (The Center for Universal Design, North Carolina State University) ได้ตีพิมพ์หลัก 7 ประการของการออกแบบเพื่อทุกคน ที่ทุกคนยอมรับและอ้างอิงมาจนถึปัจจุบัน
การออกแบบเพื่อทุกคน (Universal Design) นี้ เริ่มต้นจาก การออกแบบที่ปราศจากสิ่งกีดขวาง (The "Barrier-Free" concept) หรือ การออกแบบที่สามารถเข้าถึงได้ (Accessibility Design) ซึ่งเป็นการออกแบบสำหรับคนพิการหรือผู้มีความบกพร่องทางร่างกายเข้าใช้ประโยชน์ได้ และต่อมาได้ถูกขยายขอบเขตมาถึงการออกแบบสภาพแวดล้อมที่สร้างขึ้น บริการ วัฒนธรรม และข้อมูล หรือที่เรียกว่า การออกแบบสำหรับคนทั้งมวล (Design for All: DFA) การออกแบบที่ครอบคลุม (Inclusive Design) และนำมาสู่แนวคิด การออกแบบเพื่อทุกคน (Universal Design) ซึ่งเป็นการออกแบบที่ทุกคนสามารถใช้ประโยชน์ได้ครอบคลุมแนวคิดทั้งหมดดังกล่าว
การออกแบบที่ปราศจากสิ่งกีดขวาง (The "Barrier-Free" Design).
เป็นแนวคิดการออกแบบหรือการดัดแปลงอาคารเพื่อให้คนพิการหรือผู้มีความบกพร่องทางร่างกายเข้าถึงและใช้ประโยชน์ได้ โดยเริ่มตั้งแต่ช่วงการออกแบบที่ต้องวิเคราะห์ผู้ใช้อาคารทุกกลุ่มความพิการ พื้นที่ที่เป็นอุปสรรคต่อการเข้าถึง ทั้งที่เป็นโครงสร้างและรายละเอียดการออกแบบ การออกแบบที่ปราศจากสิ่งกีดขวาง (The "Barrier-Free" Design) นี้ใช้สำหรับประเทศที่ไม่ใช้ภาษาอังกฤษเป็นภาษาทางการ เช่น ญี่ปุ่น เยอรมัน สำหรับประเทศที่ใช้ภาษาอังกฤษเป็นภาษาทางการ เช่น อังกฤษ สหรัฐอเมริกา มักใช้คำว่า การออกแบบที่สามารถเข้าถึงได้ (Accessibility Design) การออกแบบที่ปราศจากสิ่งกีดขวางได้ถูกนำมาใช้กับการออกกฎหมายที่เกี่ยวข้อง เช่นพระราชบัญญัติความพิการของชาวอเมริกัน  อย่างไรก็ตามการออกแบบที่ปราศจากสิ่งกีดขวางนี้ ได้ถูกแทนที่โดยแนวคิดของการออกแบบเพื่อทุกคน (Universal design)
การออกแบบสำหรับคนทั้งมวล (Design for All: DFA).
คือการออกแบบเพื่อความหลากหลายของมนุษย์ในสังคม แสดงถึงความเท่าเทียมกัน เป็นการออกแบบที่เป็นองค์รวม ถือเป็นสิ่งที่ท้าทายความคิดสร้างสรรค์และจริยธรรมสำหรับนักออกแบบ ผู้ประกอบการ และผู้นำทางการเมือง การออกแบบสำหรับคนทั้งมวลนี้เป็นการออกแบบที่มีเป้าหมายให้คนจำนวนมากที่สุดเท่าที่จะทำได้ สามารถใช้ประโยชน์ได้ และเพื่อบรรลุเป้าหมายนี้ สภาพแวดล้อมที่สร้างขึ้นในชีวิตประจำวันและบริการข้อมูลต่างๆ ทุกอย่างที่ได้รับการออกแบบ ต้องสามารถเข้าถึงได้สะดวกสำหรับทุกคนในสังคมและตอบสนองต่อการพัฒนามนุษย์ การออกแบบนี้ต้องมีการวิเคราะห์ความต้องการของมนุษย์และต้องมีส่วนร่วมของผู้ใช้ในทุกขั้นตอนของกระบวนการออกแบบ ทั้งนี้สหภาพยุโรปเป็นผู้กระตุ้นและสนับสนุนให้ผู้ผลิตและผู้ให้บริการผลิตเทคโนโลยีสำหรับทุกคน เทคโนโลยีนี้มีความเหมาะสมสำหรับผู้สูงอายุและคนพิการ อาจจะกล่าวได้ว่า จุดเริ่มต้นของการออกแบบสำหรับคนทั้งมวลนี้ คือ การคำนึงถึงการออกแบบที่ปราศจากสิ่งกีดขวางนั้นเอง
การออกแบบที่ครอบคลุม(Inclusive Design).
ในปี ค.ศ. 2000 รัฐบาลสหราชอาณาจักรกำหนดให้ “การออกแบบที่ครอบคลุม” (Inclusive Design) หมายถึง “สินค้า บริการ และสภาพแวดล้อมที่ตอบสนองความต้องการของผู้บริโภคจำนวนที่มากที่สุด รวมถึงการดูแลสุขภาพและที่อยู่อาศัยสำหรับทุกคน” Inclusive Design ถูกนำมาใช้ในยุโรป ซึ่งนอกเหนือไปจากกลุ่มผู้สูงอายุและคนพิการแล้ว ยังมุ่งเน้นไปที่กลุ่มอื่นๆ ที่ไม่อยู่ในกระแสหลักของการบริโภคเช่น กลุ่มเด็ก อีกด้วย
หลัก 7 ประการ.
การออกแบบเพื่อทุกคน (Universal Design) เป็นแนวความคิดสากลที่องค์การสหประชาชาติได้พยายามเผยแพร่และส่งเสริม จากแนวความคิดดั้งเดิมที่ให้คนพิการได้รับสิ่งอำนวยความสะดวกในการดำรงชีวิตในอาคารและสิ่งแวดล้อมตามโครงการ Promotion of Non-Handicapping Physical Environment for Disabled Persons และได้มีการพัฒนามาเป็นลำดับเป็น Accessible Design, Adaptable Design, Barrier Free Design ซึ่งในที่สุดก็เป็นที่ยอมรับโดยทั่วไปในหลักการของ Universal Design ซึ่งประกอบด้วย หลัก 7 ประการ ดังรายละเอียด
ทุกคนใช้ได้อย่างเท่าเทียมกัน (Equitable Use).
เป็นการออกแบบที่เป็นประโยชน์และตรงความต้องการของกับคนทุกกลุ่มโดยมีรายละเอียดดังนี้
ภาพแสดงประตูบานเลื่อนแบบเซ็นเซอร์ผู้ใช้ทุกสภาพร่างกายสามารถใช้ได้อย่าสะดวกสบาย
มีความยืดหยุ่น ปรับเปลี่ยนการใช้ได้ (Flexible Use).
การออกแบบสามารถรองรับการใช้สอยจากผู้ใช้ที่หลากหลาย โดยอาจมีหลายทางเลือกที่สามารถใช้งานได้
สามารถปรับเปลี่ยนการใช้งานได้ตามความต้องการของผู้ใช้
ใช้งานง่าย (Simple and Intuitive Use).
เป็นการออกแบบที่ง่ายต่อความเข้าใจ โดยไม่คำนึงถึงประสบการณ์ระดับความรู้หรือทักษะการใช้ภาษาของผู้ใช้  การควรง่ายต่อการเข้าใจ โดยไม่คำนึงถึงประสบการณ์ความรู้ภาษาหรือระดับความชำนาญของผู้ใช้ เป็นการออกแบบที่เรียบง่าย
ผู้ใช้งานสามารถใช้งานได้โดยง่ายจากสามัญสำนึก
การสื่อความหมายเป็นที่เข้าใจง่าย (Perceptible Information).
การออกแบบที่เผื่อการใช้งานที่ผิดพลาดได้ (Tolerance for Error).
ใช้แรงน้อย (Low Physical Effort).
เป็นการออกแบบที่สามารถนำมาใช้อย่างมีประสิทธิภาพ สะดวกสบาย และไม่เกิดความเมื่อยล้า
การออกแบบที่มีความสะดวกต่อการใช้งานง่ายด้วยท่าทางปรกติ โดยใช้กำลังตามปรกติ ไม่ต้องออกแรงมาก หรือต้องพยายามใช้งานหลายครั้ง
มีขนาดและพื้นที่ที่เหมาะสมกับการเข้าถึงและใช้งาน (Size and Space for Approach and Use).
เป็นการออกแบบที่มีขนาดที่เหมาะสมและมีพื้นที่ให้สำหรับการเข้าถึงและการใช้งานที่เพียงพอ โดยคำนึงถึงขนาดร่างกายท่าทางหรือการเคลื่อนไหวของผู้ใช้ที่หลากหลาย ขนาดและพื้นที่ใช้งานที่เหมาะสม สามารถใช้งานได้อย่างสะดวก ทั้งการเอื้อม การหยิบจับ โดยปราศจากเงื่อนไขของข้อจำกัดทางร่างกายหรือการเคลื่อนไหว
ระดับของหลักการเข้าถึงและใช้ประโยชน์จากสภาพแวดล้อมและสิ่งอำนวยความสะดวก.
จากหลักการออกแบบเพื่อทุกคน 7 ประการ ดังกล่าว เมื่อนำไปประยุกต์กับงานออกแบบในพื้นที่จริง กับกลุ่มเป้าหมายจริง จะพบว่ามีข้อจำกัด ไม่สามารถบรรลุวัตถุประสงค์เต็มที่ เช่น มีข้อจำกัดเรื่องโครงสร้างอาคารเดิม ข้อจำกัดเรื่องทำเลที่ตั้ง ไม่สามารถออกแบบเพื่อทุกคนครบทั้ง 7 ประการ ซึ่งเป็นระดับที่ 1 ได้ ในทางปฏิบัติสามารถใช้การออกแบบระดับที่ 2 คือ เทคโนโลยีสิ่งอำนวยความสะดวก (Assistive Technology) และ/หรือ เป็น การให้ความช่วยเหลืออย่างสมเหตุสมผล (Reasonable Accommodation) ซึ่งเป็นระดับที่ 3 ได้ โดยมีรายละเอียดดังนี้
ระดับที่ 1 การออกแบบเพื่อทุกคน (Universal Design).